Black Panther: Wakanda Forever (soundtrack)

Το soundtrack της Αμερικανικής υπερηρωικής ταινίας του 2022 Black Panther: Wakanda Forever, η οποία είναι η συνέχεια του Black Panther (2018) και βασίζεται στον ομώνυμο χαρακτήρα των Marvel Comics, παράχθηκε από την Marvel Studios και συνθέθηκε από τον Λούντβιχ Γιόρανσον. Δούλεψε με τον Ράιαν Κούγκλερ, τον σκηνοθέτη της ταινίας, και σε παρελθοντικές ταινίες. Ο Γιόρανσον, ο οποίος επιβεβαίωσε την συμμετοχή του στην ταινία τον Σεπτέμβριο του 2021, επίσης παρήγαγε τα περισσότερα τραγούδια του άλμπουμ.

Αφού η ιστορία της ταινίας κατά μεγάλο μέρος τοποθετείται στον υποβρύχιο πολιτισμό του Ταλοκάν, και βασίζεται σε Μεσοαμερικανικές, Γουακαντιανές, και Νιγηριανές κουλτούρες, ο Γιόρανσον πήγε στην Πόλη του Μεξικού για να αναζητήσει και να αναδημιουργήσει μουσική των Μάγια. Διάφορα αρχαία μουσικά όργανα από τους πολιτισμούς χρησιμοποιήθηκαν για να αναδημιουργηθεί η μουσική των Μάγια. Η μουσική του Τ'Τσάλα, του πρωταγωνιστή της πρώτης ταινίας, παραλλάχθηκε και συγχωνεύθηκε με αυτήν την μουσική. Ο Γιόρανσον επίσης συνεργάστηκε με διάφορους τραγουδοποιούς για να δημιουργήσουν πρωτότυπα τραγούδια ως μέρος του άλμπουμ.

Μια μικρότερη εκδοχή του soundtrack, Black Panther: Wakanda Forever Prologue, κυκλοφόρησε από την Hollywood Records και την Marvel Music στις 25 Ιουλίου του 2022, περιλαμβάνοντας τρία τραγούδια. Το soundtrack άλμπουμ κυκλοφόρησε ως Black Panther: Wakanda Forever – Music from and Inspired By στις 4 Νοεμβρίου, από τις Roc Nation, Def Jam Recordings, και Hollywood Records. Το άλμπουμ της μουσικής του Γιόρανσον κυκλοφόρησε ως Black Panther: Wakanda Forever (Original Score) από την Hollywood Records στις 11 Νοεμβρίου, την ίδια μέρα που κυκλοφόρησε η ταινία.

 Παραγωγή 

 Πρωτότυπη μουσική 
Το Wakanda Forever τοποθετείται εν μέρει στον υποβρύχιο πολιτισμό του Ταλοκάν, στην πόλη στην οποία μένει ο Ναμόρ. Το Ταλοκάν βασίζεται στην Μεσοαμερικανική κουλτούρα και η Γουακάντα βασίζεται στην Αφρικανική κουλτούρα. Ο Γιόρανσον δούλεψε με διάφορους μουσικούς και αρχαιολόγους για να αναζητήσει και να αναδημιουργήσει την μουσική των Μάγια και επίσης πήγε στην Πόλη του Μεξικού για να δημιουργήσει τον ήχο ενός Μάγια. Στην αναζήτησή του, ανακάλυψε διάφορα αρχαία μουσικά όργανα από τάφους. Ο Γιόρανσον δήλωσε πως "πολλά από τα όργανα προέρχονται από την φύση. Ήταν εμπνευστικό να ακούσω όλους αυτούς τους ήχους που δεν είχα ακούσει ποτέ και οπωσδήποτε δεν τους άκουσα σε καμία άλλη ταινία".

Ο ήχος του Ναμόρ προερχόταν από ένα κοχύλι. Ο Γιόρανσον ένιωσε πως το κοχύλι είναι ένα δύσκολο όργανο για να παίξεις, καθώς "το ύφος είναι παρόμοιο με γαλλικό κόρνο, αλλά δεν έχεις την ίδια ποικιλία στο ύφος και στα διαλλείματα". Ένα άλλο όργανο που απεικονίζει τον ήχο του Ναμόρ είναι ένα πήλινο φλάουτο που ακούγεται σαν μια "τρελή κραυγή ενός ζώου", που αναπαριστά την πράξη και την δύναμη του Ναμόρ.

Η μουσική του Τ'Τσάλα από την πρώτη ταινία παραλλάχθηκε για την συνέχεια, καθώς ο Γιόρανσον ένιωσε πως "η μουσική είναι ίδια, αλλά για άλλον χαρακτήρα". Η νέα μουσική γράφτηκε για την Σούρι για να απεικονίσει την διαδικασία του θρήνου και του θυμού. Η Ρίρι Γουίλιαμς / Ironheart επίσης είχε μια μοναδική μουσική, για την οποία ο Γιόρανσον δήλωσε πως "είναι από το Σικάγο, οπότε η κουλτούρα της πόλης είναι μέρος του ήχου της. Μαθαίνω για αυτήν την προοδευτική μουσική πόλη συμπεριλαμβάνοντας house και hip hop."

 Τραγούδια 
Ο Γιόρανσον παρήγαγε τα περισσότερα τραγούδια και ήταν εκτελεστικός παραγωγός του soundtrack πέρα από το γεγονός πως σύνθεσε την μουσική. Όσο ηχογραφούσε την μουσική με τα μουσικά όργανα και τους ήχους των Μάγια, επίσης ηχογραφούσε τραγούδια με τραγουδοποιούς. Η παραγωγή της μουσικής ξεκίνησε όσο γυριζόταν η ταινία, με τον Ράιαν Κούγκλερ να συζητά το σενάριο με τους μουσικούς, με αποτέλεσμα "κάθε νότα, λέξη, και στίχος γράφτηκε για την ταινία". Στην ηχογράφηση στο Μεξικό, το τραγούδι "Laayli' kuxa'ano'one" των Μάγια ράπερ Pat Boy, Γιάλεν Κουτζ, και Αλ Μάγιαν Γουίνικ, ήταν προγραμματισμένο να είναι στους τίτλους τέλους.

Μια άλλη συνεδρία έλαβε χώρα στο Λάγος της Νιγηρίας, όπου ηχογραφήθηκαν τρία τραγούδια: μια διασκευή του "No Woman, No Cry", από τους Tems, "Coming Back for You" από τον Fireboy DML, και "Anya mmiri" από τον CKay περιλαμβάνοντας την PinkPantheress. Ο Γιόρανσον έγραψε το τραγούδι "Árboles bajo el mar", σε συνεργασία με τις Βιβίρ Κουιντάνα και Μάρε Αντβερτένσια. Περιγράφει την ιστορία του Ναμόρ, με τον Γιόρανσον να λέει πως "το τραγούδι ήταν τόσο δυνατό που κάποια από την φωνητική μελωδία την χρησιμοποίησα στις σκηνές που οι Σειρήνες του Τάλοκαν υπνωτίζουν ανθρώπους." Ένα άλλο κομμάτι, "Con la brisa", από την Foudeqush, χρησιμοποιήθηκε όταν ο Ναμόρ πήρε την Σούρι στο Ταλοκάν. Η μουσική του Τ'Τσάλα παίζεται στην αρχή του τραγουδιού.

Στις 18 Οκτωβρίου του 2022, ανακοινώθηκε πως η Ριάνα ηχογράφησε δύο πρωτότυπα τραγούδια για το soundtrack της ταινίας, "Lift Me Up" και "Born Again". Το πρώτο ανακοινώθηκε επίσημα στις 26 Οκτωβρίου, ως το πρώτο σόλο τραγούδι της από το "Love on the Brain" (2016), και κυκλοφόρησε δύο μέρες αργότερα. Το βίντεο κλιπ του τραγουδιού κυκλοφόρησε στο κανάλι της Ριάνα στο YouTube την ίδια μέρα. Ο Γιόρανσον παρήγαγε και έγραψε το τραγούδι μαζί με την Ριάνα, τον Κούγκλερ, και την Τεμς. Είπε πως το τραγούδι είναι αφιερωμένο στον Τσάντγουικ Μπόουσμαν, ο οποίος υποδύθηκε τον Τ'Τσάλα στο Black Panther. Ο Μπόουσμαν πέθανε από καρκίνο του παχέος εντέρου τον Αύγουστο του 2020. Το τραγούδι έλαβε μικτά σχόλια από τους κριτικούς, αλλά έγινε εμπορική επιτυχία, γίνοντας νούμερο ένα στην Ελβετία, νούμερο δύο στο Billboard Hot 100, νούμερο τρία στο UK Singles Chart, και ήταν στην λίστα των 10 κορυφαίων σε άλλες 10 χώρες. Επίσης έγινε νούμερο ένα στις κατηγορίες Τραγούδια Hot R&B/Hip-Hop και Τραγούδια Hot R&B του Billboard.

 Άλμπουμ 

 Black Panther: Wakanda Forever Prologue 

Μια μικρότερη εκδοχή του soundtrack με τίτλο Black Panther: Wakanda Forever Prologue (ή απλώς Wakanda Forever Prologue), κυκλοφόρησε από την Hollywood Records στις 25 Ιουλίου του 2022. Περιλάμβανε την διασκευή του "No Woman, No Cry", που περιλήφθηκε στο τρέιλερ μαζί με δύο άλλα τραγούδια, "A Body, A Coffin" και "Soy". Ο Γιόρανσον παρήγαγε και τα τρία τραγούδια και είναι ένας από τους συγγραφείς του "A Body, A Coffin".

 Λίστα κομματιών 

 Black Panther: Wakanda Forever – Music from and Inspired By 
Το Black Panther: Wakanda Forever – Music from and Inspired By, μια συλλογή soundtrack για την ταινία, κυκλοφόρησε στις 4 Νοεμβρίου του 2022, από τις Roc Nation, Def Jam Recordings και Hollywood Records. Το άλμπουμ περιλαμβάνει το τραγούδι της Ριάνα "Lift Me Up", μαζί με άλλα τραγούδια των Burna Boy, Snow Tha Product, E-40, Stormzy, Fireboy DML, Tobe Nwigwe, Future, PinkPantheress, και πολλών άλλων. Στις 11 Νοεμβρίου του 2022, το τραγούδι "Born Again" της Ριάνα προστέθηκε στο άλμπουμ, ως το τελευταίο κομμάτι του άλμπουμ.

 Λίστα κομματιών 

 Black Panther: Wakanda Forever (Original Score) 

Η μουσική του Γιόρανσον κυκλοφόρησε ως Black Panther: Wakanda Forever (Original Score) από την Hollywood Records και την Marvel Music στις 11 Νοεμβρίου του 2022, την ίδια μέρα που κυκλοφόρησε η ταινία.

 Λίστα κομματιών 

 Υποδοχή 

Σε μια κριτική τεσσάρων αστεριών, η δημοσιογράφος του Rolling Stone Μόρα Τζόνστον δήλωσε πως το soundtrack του Wakanda Forever "σπάει την τάση με κουράγιο και όρεξη με έναν τρόπο που αρμόζει μια ταινία για το πιο τεχνολογικά εξελιγμένο έθνος". Ο Ντίλαν Γκριν του Pitchfork έδωσε στο άλμπουμ 6.4/10 και επαίνεσε την ποικιλία, αλλά επίκρινε την έλλειψη σύνδεσης των τραγουδιών με την ταινία. Ο Νικ Χάρλεϊ του Den of Geek έδωσε μια θετική κριτική στο άλμπουμ, λέγοντας πως το άλμπουμ "ακολουθεί επιτυχημένα τον προκάτοχο του, περιλαμβάνοντας πασίγνωστους μουσικούς και Αφροφουτουριστικούς ήχους". Ο Τζον Παρέλες του The New York Times ανέφερε πως το άλμπουμ "έχει ποικιλία σε μουσικούς και μουσικά όργανα από την Αφρική και το Μεξικό μαζί με Αμερικανούς και Βρετανούς ράπερ και τραγουδιστές", προσθέτοντας πως η ταινία περιστρέφεται γύρω από το πένθος, την πίστη, την εκδίκηση, και την ασφάλεια του έθνους, και η μουσική της  — και το άλμπουμ Inspired By και το άλμπουμ Original Score του Γιόρανσον — είναι πολύ μελαγχολική".

 Διακρίσεις 
+ΒραβείοΗμερομηνία τελετήςΚατηγορίαΥποψήφιοιΑποτέλεσμαΌσκαρ12 Μαρτίου 2023Καλύτερο Πρωτότυπο Τραγούδι"Lift Me Up" (Tems, Ριάνα, Κούγκλερ, και Γιόρανσον) AFRIMA15 Ιανουαρίου 2023Καλύτερο Soundtrack Ταινίας/Σειράς ή Ντοκιμαντέρ "No Woman, No Cry" (Tems, Φορντ, και Γιόρανσον) Black Reel Awards6 Φεβρουαρίου 2023Εξαιρετικό Πρωτότυπο SoundtrackBlack Panther: Wakanda Forever (Soundtrack) (Λούντβιχ Γιόρανσον, Ράιαν Κούγκλερ, Άρτσι Ντέιβις, και Ντέιβ Τζότνταν) Εξαιρετικό Πρωτότυπο Τραγούδι"Lift Me Up" (Tems, Ριάνα, Κούγκλερ, και Γιόρανσον) "Born Again" (Τζέιμς Φάουντερλοϊ, Γιόρανσον, Φέντι και The-Dream) Ένωση Κριτικών Κινηματογράφου του Τζόρτζια13 Ιανουαρίου 2023Καλύτερη Πρωτότυπη ΜουσικήΛούντβιχ Γιόρανσον Καλύτερο Πρωτότυπο Τραγούδι"Lift Me Up" (Tems, Ριάνα, Κούγκλερ, και Γιόρανσον) Χρυσές Σφαίρες10 Ιανουαρίου 2023Καλύτερο Πρωτότυπο Τραγούδι Hollywood Critics Association Creative Arts Awards24 Φεβρουαρίου  2023Καλύτερο Πρωτότυπο Τραγούδι Hollywood Music in Media Awards16 Νοεμβρίου 2022Καλύτερη Πρωτότυπη Μουσική σε Ταινία Επιστημονικής ΦαντασίαςΛούντβιχ Γιόρανσον Καλύτερο Πρωτότυπο Τραγούδι σε Ταινία Μεγάλου Μήκους"Lift Me Up" (Tems, Ριάνα, Κούγκλερ, και Γιόρανσον) Τραγούδι/Μουσική – Τρέιλερ"No Woman, No Cry" (Tems, Φορντ, και Γιόρανσον) NAACP Image Awards25 Φεβρουαρίου 2023Εξαιρετικό Soundtrack/Άλμπουμ ΣυλλογήςBlack Panther: Wakanda Forever (Soundtrack) (Λούντβιχ Γιόρανσον, Ράιαν Κούγκλερ, Άρτσι Ντέιβις, και Ντέιβ Τζότνταν) Εξαιρετικό Τραγούδι Soul/R&B"Lift Me Up" (Tems, Ριάνα, Κούγκλερ, και Γιόρανσον) Εξαιρετικό Μουσικό Βίντεο Εξαιρετικό Παγκόσμιο Τραγούδι"No Woman, No Cry" (Tems, Φορντ, και Γιόρανσον) Βραβεία Satellite3 Μαρτίου 2023Καλύτερο Πρωτότυπο Τραγούδι"Lift Me Up" (Tems, Ριάνα, Κούγκλερ, και Γιόρανσον) Society of Composers & Lyricists Awards15 Φεβρουαρίου 2023Εξαιρετικό Πρωτότυπο Soundtrack για Δραματική ή Ντοκιμαντέρ Οπτική Παραγωγή Μέσων St. Louis Gateway Film Critics Association Awards18 Δεκεμβρίου 2022Καλύτερο SoundtrackBlack Panther: Wakanda Forever (Soundtrack) (Λούντβιχ Γιόρανσον, Ράιαν Κούγκλερ, Άρτσι Ντέιβις, και Ντέιβ Τζότνταν) 

 Τσαρτ 
+Η απόδοση του Black Panther: Wakanda Forever – Music from and Inspired By στα chartsCharts (2022)ΘέσηΑυστραλιανά Άλμπουμ (ARIA)79Αυστριακά Άλμπουμ (Ö3 Austria)38Βελγικά Άλμπουμ (Ultratop Flanders)50Βελγικά Άλμπουμ (Ultratop Wallonia)40Καναδικά Άλμπουμ  (Billboard)7Δανικά Άλμπουμ (Hitlisten)27Ολλανδικά Άλμπουμ (Album Top 100)23Γαλλικά Άλμπουμ (SNEP)47Γερμανικά Άλμπουμ (Offizielle Top 100)73Ιρλανδικά Άλμπουμ Συλλογής (IRMA)2Ιαπωνικά Ψηφιακά Άλμπουμ (Oricon)26Ιαπωνικά Καυτά Άλμπουμ  (Billboard Japan)90Νεοζηλανδικά Άλμπουμ (RMNZ)17Νορβηγικά Άλμπουμ (VG-lista)13Ισπανικά Άλμπουμ (PROMUSICAE)47Σουηδικά Άλμπουμ (Sverigetopplistan)33Ελβετικά Άλμπουμ (Schweizer Hitparade)31Compilation Άλμπουμ Ηνωμένου Βασιλείου (OCC)3Άλμπουμ Εγκαταστάσεων Ηνωμένου Βασιλείου (OCC)40Άλμπουμ Soundtrack Ηνωμένου Βασιλείου (OCC)23Billboard 200 Ηνωμένων Πολιτειών12Άλμπουμ Soundtrack Ηνωμένων Πολιτειών (Billboard)1Άλμπουμ Κόσμου Ηνωμένων Πολιτειών (Billboard)1
+Η απόδοση του Black Panther: Wakanda Forever (Original Score) στα chartsCharts (2022)ΘέσηUK Album Downloads (OCC)66

 Παραπομπές 

Κατηγορία:Άλμπουμ του 2022
Κατηγορία:Soundtracks της Τέταρτης Φάσης του Κινηματογραφικού Σύμπαντος της Marvel
Κατηγορία:Black Panther (σειρά ταινιών)